สวัสดีค่ะ เริ่มแรกมีผื่นคันเท่าเหรียญบาทขึ้นที่โหนกแก้มเมื่อ2เดือนที่แล้ว และก็หายไป พอธันวาปีที่แล้วก็ขึ้นที่เดิมแล้วหายไปอีก พอมกราเริ่มขึ้นที่แก้ม คันๆแดงๆ ลอกขุยขาว แห้งมากเลยใช้วาสลีนกับเบบี้ออยทา ช่วงนั้นใช้สบู่ล้างหน้าด้วยทำให้อาการแย่ลง เริ่มลามมาที่ขอบปากเปลือกตา1ข้าง ขอบจมูก แก้มก็เริ่มวงกว้างขึ้น คันมากๆตอนที่อากาศแห้งๆ ไปหาเภสัชบอกว่าเป็นเซ็บเดิร์ม แต่เขาก็ยังไม่แน่ใจและให้ยาสเตียรอยด์มาแต่ส่วนตัวกลัวเลยไม่ได้ทาเลยแต่ทานzincอัดเม็ดแทน ทุกวันนี้พยายามปรับเวลานอนให้เช้าขึ้น กินน้ำมากขึ้น พยายามไม่เครียด และใช้สกินแคร์ทำให้หน้าชุ่มชื่นแทน หลีกเลี่ยงการกินพวกไก่ไข่ขนมปังขนมหวานของหมักดองเพราะกินแล้วคันมาก อยากทราบว่าถ้าดูแลแบบนี้จะมีทางหายไหม ไม่อยากพึ่งยาสเตียรอยด์ แล้วมีวิธีรักษาอะไรอีกๆหมที่พอจะทำให้อาการทุเลาลงบ้างคะ
สวัสดีค่ะอาการมีผื่นคันเท่าเหรียญบาทขึ้นที่ใบหน้าดังกล่าวมานั้น อาจจะเกิดจาก การติดเชื้อราที่ผิวหนัง การมีผื่นผิวหนังอักเสบซึ่งมีหลายชนิดตั้งแต่ผื่นภูมิแพ้ ผื่นแพ้สัมผัส หรือผื่นเซ็บเดิร์มดังกล่าวมา แต่ผื่นเซ็บเดิร์มมักเป็นตำแหน่งที่มีต่อมไขมันเยอะจนตามหัวคิ้ว หนังศีรษะ หรือบริเวณทีโซนของใบหน้ามากกว่าที่บริเวณแก้มจากลักษณะดังกล่าวมา ยังบอกไม่ได้แน่ชัดว่าเป็นกลุ่มการอักเสบที่ควรได้ยาสเตียรอยด์ทาเฉพาะที่ หรือเป็นกลุ่มการติดเชื้อราที่ควรได้ยาทาฆ่าเชื้อรา ดังนั้นถ้ามีอาการเป็นๆหายๆ ไม่หายขาด ควรไปพบแพทย์เพื่อตรวจเพิ่มเติมต่อไปในเบื้องต้นใช้น้ำเปล่าสะอาดล้างภายนอก หลีกเลี่ยงการไปถูหรือเกาบริเวณที่เป็น ใช้น้ำเปล่าสะอาดหรือน้ำสบู่อ่อนๆที่ไม่ก่อให้เกิดการระคายเคืองล้างได้ ทาครีมบำรุงให้ผิวไม่แห้งเช้าเย็น